bombman/thwiki-2026-super-clean-5k huggingface dataset:
ประเทศลัตเวีย จะเข้าร่วมการแข่งขันกีฬาโอลิมปิกฤดูหนาว 2026 ที่มิลานและกอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026 นับเป็นการเข้าร่วมการแข่งขันกีฬาโอลิมปิกฤดูหนาวครั้งที่ 13 ของประเทศ ลัตเวียเปิดตัวครั้งแรกในการแข่งขันที่ชาโมนิกซ์ 1924 แต่ไม่ได้เข้าร่วมเลกเพลซิด 1932 เนื่องจากภาวะเศรษฐกิจตกต่ำครั้งใหญ่ ก่อนจะกลับมาแข่งขันอีกครั้งในการ์มิช-พาร์เทินเคียร์เชิน 1936 หลังจากนั้น เนื่องจากสงครามโลกครั้งที่สองลัตเวียถูกรวมเข้ากับสหภาพโซเวียต และไม่ได้แข่งขันในเซนต์มอริทซ์ 1948 ตั้งแต่กอร์ตีนา 1956 จนถึงคาลการี 1988 นักกีฬาลัตเวียลงแข่งในฐานะส่วนหนึ่งของทีมโซเวียต หลังจากการล่มสลายของสหภาพโซเวียตในปี ค.ศ. 1991 ลัตเวียได้รับเอกราชและได้เข้าร่วมการแข่งขันกีฬาโอลิมปิกฤดูหนาวทุกรายการตั้งแต่อัลเบิร์ตวิลล์ 1992 เป็นต้นมา ผู้เข้าแข่งขัน รายการต่อไปนี้แสดงจำนวนนักกีฬาที่เข้าร่วมการแข่งขันในแต่ละประเภทกีฬา/ประเภทการแข่งขัน กีฬา ชาย หญิง รวม สกีลงเขา 1 1 2 สกีข้ามทุ่ง 1 1 2 ฮอกกี้น้ำแข็ง 25 0 25 รวม 27 2 29 อ้างอิง ลัตเวีย ฤดูหนาว 2026
วัดศาลาลอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางลึก อำเภอเมืองชุมพร จังหวัดชุมพร ที่ดินตั้งวัดมีเนื้อที่ 20 ไร่ 3 งาน 53 ตารางวา โฉนดที่ดิน เลขที่ 30101 วัดศาลาลอย หรือ วัดเจ้าฟ้าศาลาลอย ตั้งเมื่อ พ.ศ. 2433 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2501 แต่เดิมเป็นวัดที่รกร้างว่างเปล่า นางร่อยและลูกชายชาวบ้านมาทำบุญสร้างกุฏิหลังเล็ก ๆ และได้นิมนต์หลวงปู่สงฆ์ จันทสโร มาจำพรรษา ตั้งแต่ พ.ศ. 2462 หลวงปู่สงฆ์ จันทสโรหรือสมญานามว่า 'เทพเจ้าของชาวชุมพรผู้มีวาจาสิทธิ์' แม้ว่าท่านจะมรณภาพแล้วแต่สรีระของหลวงปู่สงฆ์ไม่เน่าเปื่อย ประดิษฐานอยู่ในโลงแก้วบนศาลา 100 ปี อาคารเสนาสนะได้แก่ อุโบสถ สร้างเมื่อ พ.ศ. 2500 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2503 เป็นอาคารคอนกรีตเสริมเหล็กทรงไทยชั้นเดียว กุฏิสงฆ์ จำนวน 31 หลัง ฌาปนสถาน หอระฆัง โรงครัว เรือนเก็บพัสดุ และกุฏิเจ้าอาวาส ปูชนียวัตถุได้แก่ พระประธานประจำอุโบสถ ปางพระพุทธชินราช ขนาดหน้าตักกว้าง 51 นิ้ว สูง 63 นิ้ว สร้างเมื่อ พ.ศ. 2500 พระประธานประจำศาลาธรรมสังเวช ปางสมาธิ ขนาดหน้าตักกว้าง 36 นิ้ว สูง 40 นิ้ว รายนามเจ้าอาวาส หลวงปู่สงฆ์ จนฺทสโร (ไม่รับตำแหน่งเจ้าอาวาส เป็นเพียงประธานสงฆ์) พระปลัดชัชวาล โกสโล (รักษาการ) พ.ศ. 2527–2530 พระครูพิพัฒน์ขันตยาภรณ์ พ.ศ. 2530–ปัจจุบัน อ้างอิง ศาลาลอย
วันอิโมจิโลก หรือวันอิโมจิ เป็นวันสำคัญประจำปีที่ไม่เป็นทางการ ซึ่งตรงกับวันที่ 17 กรกฎาคมของทุกปี โดยมีจุดประสงค์เพื่อเฉลิมฉลองวันครบรอบการใช้อิโมจิ ในช่วงหลายปีที่ผ่านมา ตั้งแต่มีการจัดงานครั้งแรก วันนี้ได้กลายเป็นวันที่นิยมในการประกาศและเปิดตัวผลิตภัณฑ์หรือผลิตภัณฑ์อื่น ๆ ที่เกี่ยวข้องกับอิโมจิ ความเป็นมาและการเฉลิมฉลอง การใช้อิโมจิเริ่มขึ้นครั้งแรกเมื่อ Apple เปิดตัวแอปพลิเคชันปฏิทิน iCal ในปี 2002 วันที่ 17 กรกฎาคม ถูกแสดงเป็น อีโมจิปฏิทินเวอร์ชัน Apple Color Emoji (📅) ในรูปแบบของ ไข่อีสเตอร์ วันอิโมจิโลกถูกสร้างขึ้นเมื่อวันที่ 17 กรกฎาคม 2014 โดย Jeremy Burge ผู้ก่อตั้ง Emojipedia The New York Times รายงานว่า Burge เลือกวันที่ 17 กรกฎาคม 'โดยพิจารณาจากวิธีการแสดงอีโมจิปฏิทินบน iPhone' สำหรับวันอิโมจิโลกครั้งแรก เบิร์จกล่าวกับ The Independent ว่า 'ไม่มีการวางแผนอย่างเป็นทางการใดๆ' นอกเหนือจากการเลือกวันที่ ในปี 2018 The Washington Post แนะนำว่าผู้อ่านควรใช้วันนี้เพื่อ 'สื่อสารด้วยอีโมจิเท่านั้น' NBC รายงานว่าวันดังกล่าวเป็นวันที่ 17 กรกฎาคม พ.ศ. 2558 ซึ่งเป็นวันที่ทวิตเตอร์ติดเทรนด์สูงสุด ในปี 2016 Google ได้เปลี่ยนรูปลักษณ์ของอักขระ Unicode เพื่อแสดงวันที่ 17 กรกฎาคมบนผลิตภัณฑ์ Android, Gmail, Hangouts และ ChromeOS ณ ปี 2020 แพลตฟอร์มหลักทั้งหมดยกเว้น Microsoft ได้เปลี่ยนมาใช้การแสดงวันที่ 17 กรกฎาคมเป็นอีโมจินี้ เพื่อหลีกเลี่ยงความสับสนในวันอีโมจิโลก อ้างอิง อิโมจิโลก
อาเล็กซันดรา บรึสตรุน-กอวอจีแยย์ตชึก (26 กรกฎาคม 1927–16 กันยายน 2016) เป็นสมาชิกขบวนการต้านทานในสงครามโลกครั้งที่สองและผู้เห็นเหตุการณ์การฆ่าล้างเผ่าพันธุ์ยิว เมื่อเธอเป็นเด็ก เธอนำอาหารไปวางไว้ให้ผู้ถูกคุมขังในค่ายกักกันเอาช์วิทซ์ ต่อมาเมื่อโตขึ้น เธอเข้าร่วมกับสหพันธ์กองกำลังติดอาวุธต้านทาน (ZWZ-AK) และเป็นหน่วยส่งสาส์นของกองกำลัง ชีวประวัติ อาเล็กซันดรา บรึสตรุน (Aleksandra Bystroń) เกิดเมื่อปี 1927 ในเบร็ซเซ ประเทศโปแลนด์ ใกล้กับเมืองออชฟีแญชิม (ในเวลานั้นมีชื่อว่า เอาช์วิทซ์) บิดาเป็นนักสำรวจ ทำงานในอุตสาหกรรมเหมือง ในเดือนเมษายน 1940 หลังนาซีบุกยึดโปแลนด์ บิดาของเธอถูกกักกันในค่าย เธอและมิตรสหายรวมตัวกันติดต่อสื่อสารกับบรรดานักโทษในค่ายกักกันและจัดการส่งสิ่งที่จำเป็นให้กับพวกเขา ในป่ 1941 เธอเข้าร่วมกับสหพันธ์กองกำลังติดอาวุธต้านทาน มีตำแหน่งประสานงาน (liaison officer) มีหน้าที่ในการส่งสาส์นระหว่างโลกภายนอกกับบรรดานักโทษในค่ายกักกัน ตั้งอต่ปี 1943 เธอถูกพวกนาซีบังคับให้ทำงานในเหมืองเบร็ซเซ-ยาวีชูวิตซ์ กระนั้น เธอยังคงดำเนินการใด ๆ ที่สามารถช่วยนักโทษในค่ายกักกันได้เท่าที่สามารถ หลังสงครามสิ้นสุด เธอยังคงอาศัยในบ้านเกิดของตน อาชีพการงานของเธอถูกจำกัดจากรัฐบาลคอมมิวนิสต์ในเวลานั้นเนื่องจากภูมิหลังของเธอที่เคยทำงานให้กับกองกำลังต้านทาน ในภาพยนตร์ เธอปรากฏตัวเป็นตัสบะครในภาพยนตร์ของโจนาธาน กลาเซอร์ เรื่อง วิมานนาซี ซึ่งเธอปรากฏเป็นเด็กหญิงที่นำเอาอาหารไปทิ้งไว้ในตอนกลางค่นให้กับนักโทษในค่ายกักกัน บ้านที่ใช้ถ่ายทำเป็นฉากบ้านของเธอนั้นเป็นบ้านของเธอจริง ๆ ตลอดจนจักรยานและชุดเดรสที่ปรากฏใส่ในภาพยนตร์ก็เป็นของเธอจริง ๆ เช่นกัน ในภาพยนตร์ มีหลายฉากที่แสดงเธอนำอาหารไปวางตอนกลางคืน ซึ้งถ่ายทำโดยใช้กล้องเทอร์โมกราฟิกความละเอียดสูงสำหรับใข้ในทางการทหาร ทำให้เธอปรากฏออกมาในรูปเรืองแสงท่ามกลางความมืด กลาเซอร์ได้กล่าวถึงเธอในสุนทรพจน์รับรางวัลออสการ์จากภาพยนตร์เรื่องนี้ว่า 'เป็นเด็กหญิงที่เรืองแสงส่องสว่างในภาพยนตร์ เช่นเดียวกับในชีวิตของเธอ' และยังกล่าวว่าภาพยนตร์เรื่องนี้อุทิศให้แด่เธอ อ้างอิง
ร่างพระราชบัญญัติการรับรองเพศ เป็นร่างกฎหมายที่เสนอต่อสภาผู้แทนราษฎรเพื่อให้ประชาชนสามารถเลือกคำนำหน้าทางเพศของตนเองได้ และให้ทางเลือกที่เป็นกลางทางเพศสำหรับผู้ที่เลือกที่จะไม่ระบุเพศว่าเป็นชายหรือหญิง เบื้องหลัง ภายหลังการผ่านพระราชบัญญัติสมรสเท่าเทียมซึ่งเป็นกฎหมายสำคัญที่มีผลใช้บังคับในเดือนมกราคม พ.ศ. 2568 ภาคประชาสังคมได้เรียกร้องให้รัฐบาลผ่านร่างพระราชบัญญัติการรับรองเพศ การแต่งงานระหว่างบุคคลข้ามเพศและบุคคลที่มีภาวะกำกวมทางเพศที่ดำเนินการภายใต้พระราชบัญญัติสมรสเท่าเทียมอาจมีการใช้คำนำหน้าทางเพศที่ไม่ตรงกับอัตลักษณ์ทางเพศของพวกเขา การพิจารณา ในช่วงต้นปี พ.ศ. 2567 ธัญวัจน์ กมลวงศ์วัฒน์ สมาชิกสภาผู้แทนราษฎรแบบบัญชีรายชื่อ พรรคก้าวไกลในขณะนั้น ได้เสนอร่างพระราชบัญญัติการรับรองเพศ กฎหมายดังกล่าวมีพื้นฐานมาจากกฎหมายที่คล้ายคลึงกันซึ่งออกในมอลตาและอาร์เจนตินา เมื่อวันที่ 21 กุมภาพันธ์ พ.ศ. 2567 ร่างกฎหมายฉบับแรกถูกสภาผู้แทนราษฎรปฏิเสธด้วยคะแนน 257–154 เสียง โดยมีผู้งดออกเสียง 1 เสียงและไม่ลงคะแนนเสียง 1 เสียง ณ เดือนมกราคม พ.ศ. 2568 มีร่างกฎหมายในทำนองเดียวกันเสนอต่อรัฐสภาอีก 4 ฉบับ ได้แก่ฉบับที่ยกร่างโดยกระทรวงการพัฒนาสังคมและความมั่นคงของมนุษย์ และอีก 3 ฉบับที่ยกร่างโดยพรรคประชาชน อินเตอร์เซ็กซ์ไทยแลนด์ และองค์กรภาคประชาสังคม อ้างอิง การรับรองเพศ
ประเทศกาตาร์ เข้าร่วมการแข่งขันเอเชียนเกมส์ฤดูหนาว 2025 ที่ ฮาร์บิน, ประเทศจีน ตั้งแต่วันที่ 7 ถึง 14 กุมภาพันธ์ ค.ศ. 2025 ทีมกาตาร์ประกอบด้วยนักกีฬาจำนวน 15 คนที่แข่งขันใน 4 ประเภทกีฬา นักกีฬาสโนว์บอร์ด โมฮัมเหม็ด อัลนายมี และ ซาร่า อัล-เคท เป็นผู้ถือธงในพิธีเปิดการแข่งขัน นักกีฬา ตารางต่อไปนี้แสดงรายชื่อนักกีฬาของกาตาร์ตามประเภทกีฬาและเพศ กีฬา ชาย หญิง รวม เคอร์ลิง 6 6 12 สเกตความเร็วระยะสั้น 1 0 1 สกีปีนเขา 1 0 1 สโนว์บอร์ด 1 0 1 รวม 9 6 15 สกีปีนเขา กาตาร์ส่งนักสกีปีนเขาชาย 1 คนเข้าร่วมการแข่งขัน ;ชาย นักกีฬา ประเภทการแข่งขัน รอบคัดเลือก รอบรองชนะเลิศ รอบชิงชนะเลิศ เวลา อันดับ เวลา อันดับ เวลา อันดับ คาลิฟา เอลมาการ์มิด สปรินท์ 9:11.59 22 ไม่ได้เข้ารอบ สโนว์บอร์ด กาตาร์ส่งนักสโนว์บอร์ดชาย 1 คนเข้าร่วมการแข่งขัน ชาย นักกีฬา ประเภทการแข่งขัน รอบคัดเลือก รอบชิงชนะเลิศ รอบที่ 1 รอบที่ 2 ดีที่สุด อันดับ รอบที่ 1 รอบที่ 2 รอบที่ 3 ดีที่สุด อันดับ โมฮัมหมัด คาลิด อัล คูวารี สไตล์สโลป 3.00 5.25 5.25 12 ไม่ได้เข้ารอบ อ้างอิง ก
ประเทศคีร์กีซสถาน เข้าร่วมการแข่งขันเอเชียนเกมส์ฤดูหนาว 2025 ที่ฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 ทีมชาติคีร์กีซสถานเข้าร่วมการแข่งขันโดยมีนักกีฬา 40 คน ลงแข่งใน 6 ชนิดกีฬา นักกีฬาฮอกกี้น้ำแข็ง ไซฟุลลอฟ มัมมาด และนักกีฬาเคอร์ลิง เคเรเมต อาซัมบาเยวา เป็นผู้ถือธงในพิธีเปิดการแข่งขัน นักกีฬา ตารางต่อไปนี้แสดงจำนวนนักกีฬาในแต่ละประเภทกีฬาตามเพศ กีฬา ชาย หญิง รวม สกีลงเขา 4 3 7 ทวิกีฬาฤดูหนาว 4 3 7 สกีข้ามทุ่ง 1 0 1 เคอร์ลิง 4 1 5 สเกตลีลา 0 1 1 ฮอกกี้น้ำแข็ง 19 0 19 รวม 32 8 40 นักกีฬาคีร์กีซหลายคนเข้าร่วมแข่งขันทั้งกีฬาทวิกีฬาฤดูหนาวและกีฬาสกีข้ามทุ่ง นักกีฬาที่แข่งขันทั้งสองประเภทนับรวมอยู่ในจำนวนนักกีฬากีฬาทวิกีฬาฤดูหนาว สกีลงเขา คีร์กีซสถานส่งนักสกีแบบลงเขา 7 คนเข้าแข่งขัน ;ชาย นักกีฬา รายการ การแข่งขันครั้งที่ 1 การแข่งขันครั้งที่ 2 รวม เวลา อันดับ เวลา อันดับ เวลา อันดับ เดนิส โคนิคอฟ สลาลอม นาซีร์ คูรอฟชช์ 55.82 27 53.51 21 1:49.33 21 นาดิม มุคทารอฟ เยฟเกนี ติโมฟีฟชีช 53.77 22 52.45 18 1:46.22 18 ;ผู้หญิง นักกีฬา รายการ รอบที่ 1 รอบที่ 2 รวม เวลา อันดับ เวลา อันดับ เวลา อันดับ ซามิรา อามาโตวา สลาลอม 1:11.29 33 1:06.59 26 2:17.88 26 อัลมินา อิบรากิโมวา 1:07.52 28 1:05.62 22 2:13.14 22 อาริน่า ชาบาโนวา 1:11.82 34 อ้างอิง ค
ดีลเลอส์เด็นและพาเหรดเฟอร์สูทที่งาน Anthrocon 2006 งานประชุมเฟอร์รี (เรียกย่อว่า เฟอร์รีคอน หรือ เฟอร์คอน) เป็นการพบปะกันอย่างเป็นทางการของสมาชิกในแฟนดอมเฟอร์รี ซึ่งเป็นกลุ่มคนที่สนใจแนวคิดของตัวละครสัตว์นวนิยายมานุษยรูปนิยม โดยเป็นพื้นที่สำหรับให้ผู้ที่ชื่นชอบได้พบกัน แลกเปลี่ยนแนวคิด สนทนาเกี่ยวกับธุรกิจ และทำกิจกรรมนันทนาการและความบันเทิงอื่น ๆ ที่เกี่ยวข้องแนวคิดข้างต้น ตัวกิจกรรมมีต้นกำเนิดจากรัฐแคลิฟอร์เนียในช่วงกลางคริสต์ทศวรรษ 1980 ปัจจุบันมีการจัดงานประชุมเฟอร์รีมากกว่า 50 แห่งทั่วโลกในแต่ละปี ณ ปี พ.ศ. 2567 งานประชุมเฟอร์รีที่ใหญ่ที่สุดได้แก่ Anthrocon จัดในเมืองพิตต์สเบิร์ก รัฐเพนซิลเวเนีย ประเทศสหรัฐอเมริกา โดยมีจำนวนผู้เข้าร่วมที่รายงานโดยผู้จัดกว่า 17,639 คนในปี พ.ศ. 2567 ภายในงานประชุมเฟอร์รีมีอาจมีการจัดกิจกรรมที่นำโดยอาสาสมัครหลายประเภท โดยมากเกี่ยวข้องกับงานศิลปะ งานหัตถกรรม ดนตรี หรือวรรณกรรมที่เกี่ยวข้องกับมานุษยรูป บางแห่งมีการระดมทุนเพื่อบริจากแก่องค์กรการกุศล ผู้เข้าร่วมงานสามารถแต่งกายด้วยชุดเฟอร์สูทพร้อมกับป้ายชื่อเพื่อให้ระบุตัวตนได้ แต่เป็นส่วนน้อยเท่านั้น และมีการซื้อขายงานหรือสินค้าจากศิลปิน ทั้งโดยตรงและผ่านการประมูล อ้างอิง
ยูฟ่าแชมเปียนส์ลีก นัดชิงชนะเลิศ 1993 เป็นการแข่งขันระหว่างโอลิมปิกมาร์กเซยและเอซี มิลาน ทำการแข่งขันเมื่อวันที่ 26 พฤษภาคม ค.ศ. 1993 ที่โอลึมพีอาชตาดีอ็อนในมิวนิก ในรอบชิงชนะเลิศ บาซิเล โบลิ กองหลังของมาร์กเซยเป็นคนโหม่งทำประตูชัยในนาทีที่ 43 ช่วยให้โอแอ็มคว้าแชมป์ยูโรเปียนคัพสมัยแรกและสมัยเดียวของสโมสรมาจนถึงปัจจุบัน เป็นครั้งแรกที่ทีมจากฝรั่งเศสสามารถคว้าแชมป์ยูฟ่าแชมเปียนส์ลีกได้สำเร็จ หลังจากนั้น ก็ไม่มีสโมสรจากฝรั่งเศสเข้าถึงรอบชิงชนะเลิศได้อีก จนกระทั่งโมนาโกในปี 2004 ที่พบกับเอฟซี ปอร์โต้ จากการสอบสวนพบว่ามาร์กเซยและแบร์นาร์ ตาปี ประธานสโมสรในขณะนั้น มีส่วนเกี่ยวข้องกับคดีอื้อฉาวการล็อคผลการแข่งขันในฤดูกาล 1992-93 (ซึ่งมาร์กเซยถูกกล่าวหาว่าจ่ายเงินให้วาล็องเซียนส์เพื่อให้แพ้การแข่งขัน) ซึ่งส่งผลให้พวกเขาถูกปรับตกชั้นไปอยู่ลีกเดอ และห้ามเข้าร่วมการแข่งขันยูฟ่าแชมเปียนส์ลีกในฤดูกาลถัดไปในฐานะแชมป์เก่า เนื่องจากเรื่องอื้อฉาวนี้ส่งผลกระทบกับการแข่งขันในลีกเท่านั้น สถานะของมาร์กเซยซึ่งเป็นแชมป์ยูฟ่าแชมเปียนส์ลีกประจำปี 1993 จึงไม่ได้รับผลกระทบ รอบชิงชนะเลิศยูฟ่าแชมเปียนส์ลีกครั้งแรกกลายเป็นเกมสุดท้ายของมาร์โก ฟาน บาสเทน กองหน้าชาวดัตช์ของเอซี มิลานที่ประสบความสำเร็จอย่างสูงแต่บาดเจ็บง่าย ซึ่งขณะนั้นเขาอายุ 28 ปี และถูกเปลี่ยนตัวออกในนาทีที่ 86 เนื่องจากความเหนื่อยล้าและอาการบาดเจ็บบริเวณข้อเท้า เขาใช้เวลาสองปีในการพักฟื้น ก่อนที่จะประกาศเลิกเล่นในเดือนสิงหาคมปี ค.ศ. 1995 ทีม ในตารางต่อไปนี้ รอบชิงชนะเลิศจนถึงปี 1992 อยู่ในยุคของการแข่งขันฟุตบอลยูโรเปียนคัพ ส่วนปี 1993 อยู่ในยุคของการแข่งขันฟุตบอลยูฟ่าแชมเปียนส์ลีก ทีม การปรากฏตัวในรอบชิงชนะเลิศครั้งก่อน (ตัวหนาหมายถึงผู้ชนะ) ออแล็งปิกเดอมาร์แซย์ 1 ( 1991 ) เอซี มิลาน 5 ( 1958, 1963, 1969, 1989, 1990 ) อ้างอิง 1993
ยูฟ่าแชมเปียนส์ลีก นัดชิงชนะเลิศ 1995 เป็นครั้งที่ 40 จัดขึ้นที่เวียนนาระหว่างอายักซ์และเอซี มิลาน เป็นการรีแมตช์จากรอบชิงชนะเลิศยูโรเปียนคัพในปี 1969 และเป็นรอบชิงชนะเลิศยูฟ่าแชมเปียนส์ลีกครั้งที่ 3 ติดต่อกันของมิลาน ซึ่งความสำเร็จดังกล่าวในยุคแชมเปียนส์ลีกเกิดขึ้นอีก 2 ครั้งโดยยูเวนตุสระหว่างปี 1996 ถึง 1998 และเรอัลมาดริดระหว่างปี 2016 ถึง 2018 นอกจากนี้ มิลานยังตั้งเป้าที่จะทำสถิติเทียบเท่าเรอัล มาดริดที่เคยคว้าแชมป์ยูโรเปียนคัพ 6 สมัย หลังจากผ่านไป 85 นาที ประตูชัยก็เกิดขึ้นโดยแพทริก ไกลเฟิร์ต กองหน้าวัย 18 ปี 327 วัน ของอายักซ์กลายเป็นผู้เล่นอายุน้อยที่สุดที่ทำประตูในนัดชิงชนะเลิศของยูฟ่าแชมเปียนส์ลีก ทีม ในตารางต่อไปนี้ รอบชิงชนะเลิศจนถึงปี 1992 อยู่ในยุคของการแข่งขันฟุตบอลยูโรเปียนคัพ ส่วนปี 1993 อยู่ในยุคของการแข่งขันฟุตบอลยูฟ่าแชมเปียนส์ลีก ทีม การปรากฏตัวในรอบชิงชนะเลิศครั้งก่อนๆ (ตัวหนาหมายถึงผู้ชนะ) อายักซ์ 4 ( 1969, 1971, 1972, 1973 ) เอซี มิลาน 7 ( 1958, 1963, 1969, 1989, 1990, 1993, 1994 ) อ้างอิง 1995
แผนรักหักคานลุง เป็นละครโทรทัศน์ไทยแนวสุขนาฏกรรมจินตนิยม ผลิตโดยทีวีซีน นำแสดงโดยฐากูร การทิพย์, มาริลิน เคท การ์ดเนอร์, ปวิช เวียงนนท์และชญานิศ จ่ายเจริญ ออกอากาศทางช่อง 3 เอชดี ทุกวันจันทร์-ศุกร์ เวลา 19.00 น. (เวลามาตรฐานไทย) ตั้งแต่วันที่ 6 พฤษภาคม ถึง 9 มิถุนายน พ.ศ. 2568 นักแสดง นักแสดงหลัก ตัวละคร นักแสดง เขตพนา พยัคฆา (หมี)​ ฐากูร การทิพย์ เขตชล พยัคฆา (หมึก)​ ปวิช เวียงนนท์ ทะเลดาว (ปลาดาว)​ ชญานิศ จ่ายเจริญ นวินดา เครือฟ้า (นํ้าผึ้ง)​ มาริลิน เคท การ์ดเนอร์ นักแสดงสมทบ ตัวละคร นักแสดง ย่าเครือวัลย์ ทัศน์วรรณ เสนีย์วงศ์​ เหนือสมุทร (เม่น) สมิทธิ ลิขิตมาศกุล​ เจ้าขา ฌนิศชา พิมล์ทอง​ ริท ภาราดา ชัชวาลโชติกุล​ เชริสา (เชรี) สิรินรัตน์ วิทยพูม​ นิตา มัจฉา ณ ระนอง มุลิลา พยัคฆา ขวัญฤดี กลมกล่อม ดร. พนัส พยัคฆา วิวัฒน์ ผสมทรัพย์ อธิคม มั่นธนกิจ อภินันท์ ประเสริฐวัฒนกุล​ อัทธ์ มั่นธนกิจ วิวิศน์ บวรกีรติขจร​ สุดารัตน์ ชไมพร สิทธิวรนันท์​ ดอน กันติพัส นาคปั้น​ แสน สมจิตร จงจอหอ​ บื้อ จารุภัทร แสงจันทร์​ ภานุ สุรินทร คารวุตม์​ เบญจวรรณ สรารัตน์ แซ่จิ๋ว​ วัลลภา วิมลพันธ์ ชาลีจังหาญ​ พีระ ณศิวัชร์ นพภิรมย์ไชย​ จุ่น กัณฐ์เอนก นัยนาประเสริฐ​ การะเกด กนกกาญจน์ จุลทอง​ นักแสดงรับเชิญ ตัวละคร นักแสดง กาย ณคุณ โรจนัย​ นพคุณ (เก้า) สกลรัฐ พันเทศ​ กุมาริกา (มด) ดิศริญากรณ์ ดิศกุล ณ อยุธยา​ ฟ้าใส วรมนต์ วรมนต์ ฉวีวงษ์​ เพลงขวัญ มาเรียน พุ่มอ่อน​ แดน ปุณณานนท์ ตรีวรรณกุล​ มณฑกาญจน์ วีระวิทยานันต์​ ตันติกร ราช่อง​ เพลงประกอบละคร อ้างอิง
ประธานาธิบดีชาด เป็นประมุขแห่งรัฐของประเทศชาด ผู้ดำรงตำแหน่งคนปัจจุบัน คือ มาอามัต เดบี ตั้งแต่วันที่ 20 เมษายน ค.ศ. 2021 หลังจากมาอามัต เดบีทำการรัฐประหารภายหลังการเสียชีวิตของอีดริส เดบี บิดาของเขา เขาขึ้นดำรงตำแหน่งเป็นประธาน Transitional Military Council ซึ่งเป็นรัฐบาลทหาร ตั้งแต่วันที่ 20 เมษายน ค.ศ. 2021 จนถึงวันที่ 10 ตุลาคม ค.ศ. 2022 เมื่อเขาได้สาบานตนรับตำแหน่งเป็นรักษาการประธานาธิบดีหลังจากจัดการเสวนาแห่งชาติ วันที่ 6 พฤษภาคม ค.ศ. 2024 เดบีได้รับชัยชนะในการเลือกตั้งประธานาธิบดี และได้รับการประกาศให้เป็นประธานาธิบดีอย่างเป็นทางการในวันที่ 23 พฤษภาคม ค.ศ. 2024 ประวัติ ตำแหน่งประธานาธิบดีชาดถูกจัดตั้งขึ้นโดยพฤตินัยหลังจากประเทศได้รับเอกราชจากฝรั่งเศสเมื่อวันที่ 11 สิงหาคม ค.ศ. 1960 โดยประธานาธิบดีคนแรกคือ François Tombalbaye ซึ่งดำรงตำแหน่งตั้งแต่ปี 1960 จนถึงปี 1975 และมีการจัดตั้งอย่างเป็นทางการในวันที่ 23 เมษายน ค.ศ. 1962 การจัดตั้งตำแหน่งนี้มีวัตถุประสงค์เพื่อเป็นผู้นำฝ่ายบริหารสูงสุดของประเทศ และมีบทบาทสำคัญในด้านนโยบายภายในและต่างประเทศของชาด อำนาจหน้าที่ ประธานาธิบดีชาดเป็นประมุขแห่งรัฐและผู้นำสูงสุดของฝ่ายบริหาร ทำหน้าที่รับรองเอกภาพของชาติและความต่อเนื่องของรัฐ เป็นตัวแทนของประเทศในความสัมพันธ์ระหว่างประเทศ และเป็นผู้บัญชาการทหารสูงสุดของกองทัพ ในด้านการบริหาร ประธานาธิบดีมีอำนาจแต่งตั้งนายกรัฐมนตรีและสมาชิกของคณะรัฐมนตรี รวมถึงเจ้าหน้าที่ระดับสูงของรัฐ และเป็นผู้กำหนดนโยบายทั่วไปของรัฐบาล ในด้านนิติบัญญัติ ประธานาธิบดีมีอำนาจเสนอร่างกฎหมายต่อรัฐสภา สามารถยับยั้งหรือเลื่อนการประกาศใช้กฎหมายได้ภายใต้เงื่อนไขตามรัฐธรรมนูญ และในบางกรณีสามารถยุบสภาได้ ในด้านตุลาการ ประธานาธิบดีมีอำนาจในการแต่งตั้งผู้พิพากษาระดับสูง รวมถึงประธานศาลรัฐธรรมนูญและศาลสูงสุด และมีอำนาจในการให้อภัยโทษและนิรโทษกรรม ในด้านการต่างประเทศ ประธานาธิบดีมีอำนาจในการแต่งตั้งและเรียกคืนเอกอัครราชทูต การให้สัตยาบันในสนธิสัญญา และการเป็นผู้แทนประเทศในความสัมพันธ์กับรัฐอื่น ๆ ในกรณีที่ประเทศเผชิญภัยคุกคามอย่างร้ายแรง ประธานาธิบดีสามารถประกาศภาวะฉุกเฉินหรือภาวะสงครามได้ตามเงื่อนไขที่บัญญัติไว้ในรัฐธรรมนูญ การดำรงตำแหน่ง ในปี 2018 รัฐธรรมนูญฉบับใหม่ได้กลับมาใช้ข้อจำกัดวาระการดำรงตำแหน่งประธานาธิบดีไม่เกิน 2 สมัยอีกครั้งและเปลี่ยนระยะเวลาของแต่ละวาระจาก 5 ปีเป็น 6 ปี อย่างไรก็ตาม ในปี 2023 ได้มีการลงประชามติเกี่ยวกับรัฐธรรมนูญ ซึ่งได้เปลี่ยนระยะเวลาของแต่ละวาระจาก 6 ปีกลับมาเป็น 5 ปี และลดอายุขั้นต่ำในการดำรงตำแหน่งประธานาธิบดีจาก 40 ปี เหลือ 35 ปี เชิงอรรถ อ้างอิง
ปฏิทินนานักชาฮี หรือ ปฏิทินซิกข์ เป็นปฏิทินสุริยคติแบบอิงฤดูกาลที่ใช้ในศาสนาซิกข์ ปฏิทินนี้อ้างอิงจาก 'บาราห์มหา' (แปลว่า สิบสองเดือน) ซึ่งเป็นบทประพันธ์ที่แต่งโดยคุรุซิกข์ที่สะท้อนถึงการเปลี่ยนแปลงของธรรมชาติในรอบ 12 เดือนของปี ปฏิทินนี้เริ่มต้นปีด้วยเดือนเชต (Chet) โดยวันที่ 1 เดือนเชต จะตรงกับวันที่ 14 มีนาคมของทุกปี ปฏิทินนานักชาฮีใช้ปีประสูติของคุรุนานักเดวเป็นศักราชอ้างอิง ซึ่งตรงกับปี ค.ศ. 1469 ทั้งนี้ ปฏิทินดังกล่าวทำให้วันสำคัญต่าง ๆ ของซิกข์ตรงกับวันที่ในปฏิทินเกรกอรีเสมอ ในยุคปัจจุบัน ชาวซิกข์ใช้ปฏิทินเกรกอรีควบคู่ไปด้วย โดยในอดีตปฏิทินวิกรม (Bikrami) และปฏิทินฮิจเราะห์ (Hijri) เคยมีอิทธิพลอย่างมากในชุมชน ตลอดหลายศตวรรษ ชาวซิกข์ใช้ปฏิทินวิกรมเป็นหลัก จนกระทั่งในทศวรรษ 1960 ปาล สิงห์ ปุเรวาล ได้เสนอแนวคิดริเริ่มให้มีปฏิทินของซิกข์แยกต่างหาก เพื่อสร้างอัตลักษณ์ที่ชัดเจนและแยกออกจากศาสนาฮินดู ​ต่อมาในทศวรรษ 1990 สถาบันซิกข์ต่าง ๆ ในรัฐปัญจาบได้นำปฏิทินแบบปีดาราคติที่ปุเรวาลคิดค้นขึ้นมาใช้งาน โดยคณะกรรมการได้ปรับแก้รายละเอียดเล็กน้อยเพื่อให้สอดคล้องกับปฏิทินเกรกอรีแบบอิงฤดูกาล ตั้งแต่ ค.ศ. 1999 เป็นต้นมา ชาวซิกข์ใช้ปฏิทินนี้เพื่อกำหนดวันสำคัญ วันหยุด การเฉลิมฉลอง และเทศกาลต่าง ๆ ยกเว้นเพียง 3 วาระ ได้แก่ วันคุรุนานักคุรปุรับ, วันไวสาขี และวันบันดีโฉรทิวาส ที่ยังคงกำหนดตามปฏิทินวิกรมแบบดั้งเดิม นอกจากนี้ แหล่งข้อมูลบางแห่งระบุว่า เทศกาลโหลา โมหัลลา ก็ยังคงกำหนดวันตามปฏิทินวิกรมเช่นกัน ส่วนเทศกาลทางวัฒนธรรมของปัญจาบ เช่น บสันต์ และโลหรี ก็ยังคงอ้างอิงตามปฏิทินวิกรมแทนที่จะใช้ปฏิทินนานักชาฮี สาเหตุที่ยังคงใช้ปฏิทินวิกรมในเทศกาลเหล่านี้ ก็เพื่อสืบสานประเพณีการเฉลิมฉลองร่วมกันระหว่างชาวซิกข์และชาวฮินดู ซึ่งถือเป็นมรดกทางวัฒนธรรมที่มีร่วมกัน ปัจจุบัน วันเฉลิมฉลองคุรปุรับทั้งหมด (ยกเว้นของคุรุนานัก) มีการกำหนดวันที่แน่นอนตายตัวแล้ว เช่น วันคล้ายวันประสูติของคุรุโควินท์สิงห์ ซึ่งจะตรงกับวันที่ 5 มกราคมของทุกปี คณะกรรมการชิโรมานี กุรดวารา ปรพันธก (SGPC) ได้อนุมัติให้ใช้ปฏิทินนานักชาฮีอย่างเป็นทางการในเดือนมกราคม ค.ศ. 2003 อย่างไรก็ตาม การปรับเปลี่ยนมาใช้ปฏิทินนี้ยังคงเป็นประเด็นถกเถียง และยังอยู่ในกระบวนการสร้างการยอมรับจากชุมชนชาวซิกข์ในวงกว้าง นิรุกติศาสตร์ ชื่อปฏิทิน 'นานักชาฮี' ตั้งขึ้นตามพระนามของคุรุนานัก ผู้ก่อตั้งศาสนาซิกข์ ส่วนชื่อเดือนต่าง ๆ ในปฏิทิน ล้วนมีที่มาจากชื่อเดือนตามระบบอินเดียทั่วไป โดยนำมาปรับรูปแบบให้อยู่ในภาษาปัญจาบ อ้างอิง
เสอ จื้อเจียง มีอีกชื่อว่า ตัง เครียง ขาย และนามแฝงอื่น ๆ หลายชื่อ เช่น She Lunkai และ Dylan She, เป็นนักธุรกิจชาวกัมพูชาเชื้อสายจีนที่เป็นประธาน Yatai International Holdings Group เขาและกลุ่มของเขามีส่วนร่วมในการลงทุนและดำเนินการในอุตสาหกรรมเทา เช่น อุตสาหกรรมการพนันในเอเชียตะวันออกเฉียงใต้มาอย่างยาวนาน เป้าหมายหลักของอุตสาหกรรมเหล่านี้คือพลเมืองจีน (การห้ามการพนันอย่างเข้มงวดของจีนทำให้มีอุตสาหกรรมการพนันออนไลน์ที่พุ่งเป้าไปที่พลเมืองจีน) และชาวเอเชียตะวันออกเฉียงใต้ เฉอ จื่อเจียงผู้ต้องโทษในคดีอาญาที่ประเทศจีน เคยหลบหนีคดีมาก่อน จนกระทั่งถูกตำรวจไทยจับกุมในเดือนสิงหาคม ค.ศ. 2022 ธุรกิจของเขาถูกเชื่อมโยงกับการค้ามนุษย์ การกรรโชก และการหลอกลวงทางไซเบอร์ เขาถูกคุมขังในเรือนจำกลางคลองเปรมเพื่อรอส่งตัวกลับประเทศจีน และถูกส่งตัวกลับไปดำเนินคดียังประเทศจีนเมื่อวันที่ 12 พฤศจิกายน พ.ศ. 2568 ชีวิตช่วงต้น เขาเกิด ที่เช่าตง มณฑลหูหนาน ประเทศจีน ความสนใจด้านธุรกิจ Yatai International Holdings Group (ย่อเป็น Yatai IHG) บริษัทของเขา จดทะเบียนที่ฮ่องกงและมีสำนักงานใหญ่ที่ประเทศไทย หลังหลบหนีจากทางการจีน เขากลายเป็นผู้หลบหนีใน ค.ศ. 2012 ใน ค.ศ. 2014 ศาลมณฑลชานตงตัดสินให้เขามีความผิดฐานดำเนินธุรกิจลอตเตอรีผิดกฎหมายในฟิลิปปินส์ที่กำหนดเป้าหมายไปที่ผู้ใช้ออนไลน์ชาวจีน และสร้างกำไรได้ 298 ล้านดอลลาร์สหรัฐ ใน ค.ศ. 2015 เขาเริ่มสร้างธุรกิจในกัมพูชา โดยเกี่ยวข้องกับธุรกิจผิดกฎหมายที่ช่วยให้นักพนันชาวจีนวางเดิมพันล่วงหน้าในคาสิโนกัมพูชา จากนั้น เขาขยายธุรกิจของตนไปที่ฟิลิปปินส์และเป็นเจ้าของสปาและศูนย์บันเทิงที่ใหญ่ที่สุดแห่งหนึ่งของมะนิลา ในเดือนมกราคม 2017 เขาได้รับสัญชาติกัมพูชา ซึ่งระหว่างนั้นเขาเปลี่ยนชื่อเป็น ตัง เครียง ขาย รัฐบาลกัมพูชาให้สัญชาติแก่บุคคลที่บริจาคเงินให้กับรัฐบาลอย่างน้อย 250,000 ดอลลาร์สหรัฐ ระหว่างเดือนมกราคม ค.ศ. 2018 ถึงกุมภาพันธ์ ค.ศ. 2021 เขาถูกกล่าวหาว่าสมคบคิดเพื่อจดทะเบียนบริษัทการพนันและคัดเลือกนักพนัน 330,000 คน ทำให้ได้เงินจากการฉ้อโกงการพนันไป 22.2 ล้านดอลลาร์สหรัฐ จู่โจมในประเทศพม่า ถูกจับและคุมตัวในประเทศไทย ณ วันที่ 13 สิงหาคม ค.ศ. 2022 ตำรวจไทยจับกุมตัวเฉอที่กรุงเทพ โดยมีแผนจะส่งตัวเขากลับประเทศจีนเพื่อเผชิญข้อกล่าวหาทางอาญา หลังจากที่เขาปรากฏตัวในสารคดีของอัลญะซีเราะฮ์ เขาก็ถูกย้ายออกจากศูนย์กักขัง เขาถูกคุมขังในเรือนจำกลางคลองเปรมที่ประเทศไทย โดยย้ายจากเรือนจำพิเศษกรุงเทพฯ ในเดือนตุลาคม ค.ศ. 2024 ทนายความของเขาอ้างว่าเขาถูกละเมิดในเรือนจำ มีรายงานว่าเขาถูกล่ามโซ่ไว้จนถึงต้นเดือนธันวาคม ค.ศ. 2024 อ้างตนเองเป็น'สายลับจีน' นับตั้งแต่ถูกตำรวจไทยจับกุม เขาอ้างซ้ำแล้วซ้ำเล่าว่าตนเป็นสายลับจีน และจะถูกรัฐบาลจีน 'ฆ่าเพื่อวัตถุประสงค์ทางการเมือง' ด้วยคำกล่าวเหล่านี้ เขาจึงไม่ต้องการถูกส่งตัวไปจีนเพื่อเข้ารับการพิจารณาคดี เมื่อเดือนกันยายน ค.ศ. 2024 เฉอ จื่อเจียงปรากฏในสารคดีสั้นของอัลญะซีเราะฮ์ เขาอ้างว่าถูกรัฐบาลจีนเกณฑ์เข้าทำงานขณะอยู่ที่ฟิลิปปินส์ใน ค.ศ. 2016 การส่งผู้ร้ายข้ามแดน หมายเหตุ อ้างอิง
อี แอ-รัน (เกิด ค.ศ. 1964) เป็นนักเคลื่อนไหว หลังปู่ย่าตายายแปรพักตร์เข้าเกาหลีใต้ ตัวเธอกับครองครัวถูกส่งไปยังค่ายแรงงานเกาหลีเหนือ เธอถูกจำคุกแปดปี ใน ค.ศ. 1997 เธอหลบหนีไปเกาหลีใต้หลังญาติชาวอเมริกันตีพิมพ์บันทึกความทรงจำที่ระบุว่าพ่อของอีมีส่วนร่วมในความพยายามต่อต้านระบอบการปกครอง ใน ค.ศ. 2005 เธอก่อตั้งโครงการทุนการศึกษาผู้นำระดับโลก ซึ่งมอบทุนการศึกษาให้นักเรียนชาวเกาหลีเหนือเพื่อเรียนภาษาอังกฤษ ใน ค.ศ. 2008 เธอกลายเป็นผู้แปรพักตร์ชาวเกาหลีเหนือคนแรกที่ลงสมัครชิงที่นั่งในรัฐสภา ใน ค.ศ. 2009 อีกลายเป็นผู้แปรพักตร์หญิงชาวเกาหลีเหนือคนแรกที่ได้รับปริญญาเอกจากมหาวิทยาลัยหญิงอีฮวาในด้านอาหารและโภชนาการ และใน ค.ศ. 2009 เธอเป็นผู้ก่อตั้งองค์กรสตรีผู้แปรพักตร์ฮานา องค์กรนอกภาครัฐที่ให้การฝึกอบรมงาน การดูแลเด็ก การสนับสนุนด้านการศึกษา และการฝึกอบรมด้านสิทธิมนุษยชนแก่สตรีชาวเกาหลีเหนือที่อาศัยอยู่ในเกาหลีใต้ ณ ค.ศ. 2012 เธอเป็นผู้รับผิดชอบสถาบันอาหารดั้งเดิมของเกาหลีเหนือ ซึ่งให้การฝึกอบรมด้านอาชีพแก่ผู้แปรพักตร์จากเกาหลีเหนือ และพยายามเชื่อมโยงเกาหลีเหนือและเกาหลีใต้ให้ใกล้ชิดกันมากขึ้นโดยการสอนเกี่ยวกับวัฒนธรรมอาหารของเปียงยาง นอกจากนี้ ใน ค.ศ. 2012 อียังเป็นผู้นำการอดอาหารประท้วงเป็นเวลา 18 วันต่อหน้าสถานทูตจีน เพื่อต่อต้านการส่งตัวผู้ลี้ภัยชาวเกาหลีเหนือที่ถูกกักขังในจีนกลับประเทศ เธอได้รับรางวัลสตรีแห่งความกล้าหาญนานาชาติประจำปี 2010 อ้างอิง
พ่อจ๋าแม่อยู่ไหน เป็นละครโทรทัศน์ไทยแนวมิวสิคัล ชีวิต ปี 2568 ผลิตโดยเดอะ วัน เอ็นเตอร์ไพรส์ และ บัฟฟาโล่ ฟิล์ม นำแสดงโดยไผ่ พงศธร และข้าวทิพย์ ธิดาดิน ออกอากาศทางช่องวัน 31 ทุกวันจันทร์-ศุกร์ เวลา 19.00 น. ตั้งแต่วันที่ 13 พฤษภาคม พ.ศ. 2568 นักแสดง ละครโทรทัศน์ พ.ศ. 2568 ตัวละคร นักแสดงหลัก พิณ ไผ่ พงศธร น้ำผึ้ง ศรีรื่นรัมย์ (ผึ้ง) / บัว ข้าวทิพย์ ธิดาดิน แก้วตา (แก้ว) ลัลณ์ลลิน เตจะสา เวศซ์ พิมพ์ภา อธิชนัน ศรีเสวก อิทธิ รพีภัทร เอกพันธ์กุล แพรพลอย (แพร) ด.ญ.คีตภัทร ป้องเรือ แคน บัวผาสุข ด.ช.คณินณัชญ์ ยมปัดชา ตัวละคร นักแสดงสมทบ ราตรี กระแสโสม อริศรา วงษ์ชาลี เบิร์ด อัคเดช ศรีวังพล ใบหยก พลอยไพลิน ลิมปนเวทยานนท์ คะแนน คุณากร เกิดพันธุ์ ปุ๋ย ปอยฝ้าย มาลัยพร ยอดรัก ตี๋ ดอกสะเดา หมูหัน ด.ช.กิตติพัฒน์ รุ่งวัฒนไพบูลย์ ส้มโอ ด.ญ.ชนันทิชา ชัยภา เป้า ชูพงษ์ ช่างปรุง เภา สุธน บู่สามสาย เจ๊แตงอ่อน ราตรี วิทวัส เฮียส่ง โย่ง เชิญยิ้ม ป้าหน่อย ประไพ สิโนทก ตัวละคร นักแสดงรับเชิญ ชวนชม มิ้วส์ อรภัสญาน์ คมสัน แช่ม แช่มรัมย์ พิธีกรรายการเพลงท้าดวล จักรพันธ์ วงศ์คณิต เพลงประกอบละคร ; พ.ศ. 2568 เพลง พ่อจ๋า แม่อยู่ไหน ร้องโดย ไผ่ พงศธร x คีโน คณินณัชญ์ เพลง คิดฮอดกอดบ่ได้ ร้องโดย ข้าวทิพย์ ธิดาดิน เพลง คิดฮอดกอดบ่ได้ ร้องโดย ข้าวทิพย์ ธิดาดิน x เฌอเบลล์ ลัลณ์ลลิน เพลง หยาดเหงื่อเพื่อแม่ ร้องโดย คีโน คณินณัชญ์
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ฟ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน รายชื่อบุคคล ชื่อ ชื่อรอง ปีที่เกิด(ค.ศ.) ปีที่เสียชีวิต(ค.ศ.) บ้านเกิด(ในวงเล็บคือสถานที่ในปัจจุบัน) บทบาท สังกัด เคยสังกัด หมายเหตุ อำเภอเหลียง เมืองโห้หล้ำ(นครหรู่โจว มณฑลเหอหนาน) ขุนนาง ราชวงศ์จิ้น| ผู้นำชนเผ่า ฟูนาน| ฟ่าน เจิงFan Zeng范曾 ขุนพล ราชวงศ์ฮั่น| ฟ่าน ฉางเชิงFan Changsheng范長生 ยฺเหวียนโช่วYuanshou元壽 219 318 อำเภอตานซิน เมืองฝูหลิง(เขตฝูหลิง นครฉงชิ่ง) ฟ่าน เชิ่นFan Shen范慎 274 เมืองกองเหลง(เขตเจียงตู มณฑลเจียงซู) ขุนพล ง่อก๊ก| เมืองจิ่วเจิน(นครทัญฮว้า ประเทศเวียดนาม) ขุนพล ราชวงศ์ฮั่น| เมืองฮอตั๋ง(อำเภอเซี่ย มณฑลชานซี) ขุนพล วุยก๊ก| ขุนพล กองซุนจ้าน| เมืองกองเหลง(เขตเจียงตู มณฑลเจียงซู)| ง่อก๊ก| ฟ่าน สฺยง范熊| ผู้นำชนเผ่า ง่อก๊ก จามปา เมืองจิ่วเจิน(นครทัญฮว้า ประเทศเวียดนาม)| ราชวงศ์ฮั่น| ขุนพล วุยก๊ก| อ้างอิง ตันซิ่ว. สามก๊กจี่ (ซานกั๋วจื้อ). เผย์ ซงจือ. อรรถาธิบายสามก๊กจี่ (ซานกั๋วจื้อจู้). ฟ่าน เย่. โฮ่วฮั่นชู. ฝาง เสฺวียนหลิง. จิ้นชู ซือหม่า กวาง. จือจื้อทงเจี้ยน ล่อกวนตง. สามก๊ก (ซานกั๋วเหยี่ยนอี้). เจ้าพระยาพระคลัง (หน). สามก๊ก ฉบับเจ้าพระยาพระคลัง (หน). ฟ